Franklin Leonard Pope

Franklin Leonard Pope (1840ko abenduaren 2a - † 1895eko urriaren 13a) Great Barrington-en (Massachusetts, AEB), irrati-telegrafista, ingeniari elektrikoa, asmatzailea eta abokatua izan zen. 1873ko abuztuaren 6an Sarah Amelia Dickinsonekin ezkondu zen, eta hiru seme-alaba izan zituzten, bi neska eta mutil bat.

Biografia 
Gailu mekanikoekiko interes biziarekin hazi zen. 20 urte zituela, New Yorkera joan zen lan bila. "Scientific American"-en harpideduna zen, eta horrek marrazkiarekiko zuen zaletasunarekin batera, aldizkarian lanpostu bat eskatzea eragin zion. Azkenik, kontratatu zuten eta bi urtez aritu zen artista gisa, nahiz eta haien idazleetako bat izatera iritsiko zen. Aldizkariaren oihartzun zabalarekin , AEBetako patente sistemaren funtzionamenduarekin lotutako esperientzia eskuratu ahal izan zuen.

Pope asmatzailea 
XIX. mendeko aurrerapen teknologikoetan ekarle handia izan zen.  Collins Overland Telegraph izeneko esplorazio buruetako bat izan zen, Russian American Telegraph izenez ere ezaguna. 

Urrearen eta akzioen prezioak jarraitu eta inprimatzen zituen sistema garatu ondoren, Pope Thomas Edisonekin elkartu zen 1869an, Pope, Edison & Company Electrical Engineers sortuz, eta hari bakarreko telegrafo bat asmatu zuen 1870ean. Telegrafo hori stock ticker izenez ezagutzen da, eta hiri handietan asko erabiltzen zen akzioak trukatzeko. Pope-k Edisonekin zuen lankidetza sortu eta gutxira amaitu zen. 

Pope-k zirkuitu itxiko sistemen trenbide-semaforoen lanagatik hainbat patente lortu zituen, eta horien guztien artean garrantzitsuena blokeo elektrikoaren seinale-sistema automatikoki kontrolatzeko tren-zirkuiturako asmakizuna izan zen 1872an, AEBetako trenbide konpainia nagusiek asko erabiltzen zutena.

Lanbidea 
Telegrafista, asmatzaile, ingeniari, idazle, esploratzaile, artista, patenteen abokatu, historialari eta aholkulari gisa egindako ibilbideak esperientziaz betetako bizitza ekarri zion. Thomas Edisonen lagun eta tutorea izan zen eta Ameriketako ingeniari elektriko errespetatuenetako bat izatera iritsi zen. 1886an Ingeniari Elektrikoen Amerikako Institutua (IEEE) presidente izendatu zuten, 1887ra arte izan zuen kargua  .

Telegrafoarekin lanean jarri zen lehen aldiz 1840ko hamarkadaren amaieran, trenbide batek bulego bat ireki zuen Great Barringtonen eta Frank langile gisa kontratatu zutenean. Bi urte geroago, American Telegraph Company-k Springfield-era (Massachusetts) eraman zuen, non Boston eta Albany Railroad-ekin lotutako kableen zirkuitu-kudeatzaile bihurtu zen. Morse kodean zuen trebeziaz gain, telegrafista aditutzat hartua zen. 1859. urtearen amaieran telegrafo konpainien arteko lehia handia izan zen, bertako langileen artean kaleratze ugari eragin zituena. Pope-k, lanpostuari eutsi zionak, borondatez dimisioa eman zuen bere lankideetako bat, familia zuena, egon zedin.

1861ean gerra zibila hasi zenean, berriro eskarmentu handiko telegrafisten eskaera handia izan zen. Frankek operadore postu bat onartu zuen Providencen. Bere aisialdian New York eta Boston arteko sistema amerikarraren mapa zehatzak marraztu zituen. Linea, ibilbide eta tresnen marrazki zehatz hauek Marshall Lefferts konpainiako "ingeniari burua"ren esku geratu ziren. Marshall-ek Pope New Yorkera eraman zuen berriro, ingeniari laguntzaile gisa sustatu zuen eta enpresa osoaren diseinua esleitu zion. Gerra garaian, Maine eta Virginia arteko linea eta bulego guztiak hartu zituen. Bi urteko lan horretan, Pope-k ibilbide bakoitzaren mapak eta marrazkiak sortu zituen, isolatzaile motak, zutoinetan hariak nola kokatu zehazki, tresnak eta pilak.

1863ko uztailaren 13an, istiluak sortu ziren New Yorken, gizon gehienak Armadan sartzea eskatzen zuen "legea" betearaztearen aurka. istiluetan 105 pertsona hil ziren. Endredatzaileek Bostonerako American Telegraph Company lineak moztu zituzten, eta horrek komunikazio kritikoak eragotzi zituen bi hirien arteko gerrak iraun zuen bitartean. Marshall Lefferts-ek Bostonera zirkuitu bat berriro ezartzen saiatzeko agindu zion Pope-ri. Popek, bideen ezagutza pribilegiatuarekin, baserritarrez mozorrotu eta erraz eramangarria zen telegrafo-tresna bat hartu zuen, olo-zaku batean ezkutatuta zeuden tresna batzuekin batera, eta arazoak konpontzera abiatu zen. Linean etenaldi anitz aurkitu zituen New Rochelle eta Harlem ibaiaren arteko 15 miliako zati batean zehar. Ilunpetan, baina lineaetan patruilatzen ari ziren endredatzaile armatuen erasoaren mehatxuarekin, Pope-k behin-behineko loturak egin zituen linearekin eta zuhaixka eta zuhaitz baxuetan zehar korritu zituen. Jatorrizko linearen zatiak zutoinetatik zintzilik mantendu zituen, linea "hautsi" baten itxura emateko. Egun argitan, Pope-k Bostonera aldi baterako zirkuitu bat muntatzea lortu zuen.

Erreferentziak

Kanpo estekak 

 http://www.telegraph-history.org/pope/
 https://web.archive.org/web/20101215031243/http://www.todaysengineer.org/2010/Dec/history.asp Pope-ren IEEE biografia

Ameriketako Estatu Batuetako asmatzaileak